CELEX: E2021J0002
Language: bg
Date: 2021-12-14 00:00:00
Title: Решение на Съда от 14 декември 2021 г. по дело E-2/21 Norep AS срещу Haugen Gruppen AS (Самостоятелно заети търговски представители – Директива 86/653/ЕИО – Член 1, параграф 2 – Определение за търговски представител – Преговори за продажба или покупка на стоки от името на представляваното лице) 2022/C 153/08

7.4.2022   
            
            
               BG
            
            
               Официален вестник на Европейския съюз
            
            
               C 153/14
            
         
      РЕШЕНИЕ НА СЪДА
      от 14 декември 2021 г.
      по дело E-2/21
      Norep AS срещу Haugen Gruppen AS
      
         
            (Самостоятелно заети търговски представители – Директива 86/653/ЕИО – Член 1, параграф 2 – Определение за търговски представител – Преговори за продажба или покупка на стоки от името на представляваното лице)
         
      
      (2022/C 153/08)
      По дело E-2/21, Norep As/Haugen Gruppen AS – ИСКАНЕ до Съда съгласно член 34 от Споразумението между държавите от ЕАСТ за създаване на надзорен орган и съд от Върховния съд на Норвегия (Norges Høyesterett) относно тълкуването на Директива 86/653/ЕИО на Съвета от 18 декември 1986 година относно координирането на правото на държавите членки относно самостоятелно заетите търговски представители, Съдът, състоящ се от Páll Hreinsson, председател (съдия-докладчик), Per Christiansen и Bernd Hammermann, съдии, постанови решение на 14 декември 2021 г., чийто диспозитив гласи:
      
                  1.
               
               
                  Член 1, параграф 2 от Директива 86/653/ЕИО на Съвета от 18 декември 1986 година относно координирането на правото на държавите членки, свързано със самостоятелно заетите търговски представители, и по-специално терминът „преговаряне“, следва да се тълкува в смисъл, че не предполага непременно прякото участие на представителя в извършването на поръчки от клиенти към представляваното лице или изключва хипотезата, при която поръчките се изпращат директно от клиенти към представляваното лице.
               
            
                  2.
               
               
                  Свързаната с продажби дейност следва да се счита за преговаряне за целите на член 1, параграф 2 от Директива 86/653/ЕИО, ако е конкретно предприета с оглед на сключването на договори за продажба или покупка на стоки от представляваното лице и ако търговският представител действа като посредник между представляваното лице и неговите клиенти.